ขนย้ายสัตว์ป่าของกลางจากวัดป่าหลวงตาบัว ครึ่งแรก ได้ละมั่ง 6 ตัว
(ภาพจาก สำนักบริหารพื้นที่อนุรักษ์ที่ 3),เจ้าหน้าที่ระดมกำลังขนย้ายสัตว์ป่าของกลางออกจากวัดป่าหลวงตาบัว ญาณสัมปันโน จ.กาญจนบุรี ที่ยังคงเหลืออีกกว่า 100 ตัวออกจากวัด ครึ่งแรกได้ละมั่งเพียง 6 ตัว พร้อมระดมค้นหาเพิ่มเติม,เมื่อวันที่ 19 ม.ค.60 นายยรรยง เลขาวิจิตร ผอ.สำนักบริหารพื้นที่อนุรักษ์ที่ 3 (บ้านโป่ง) ร่วมกับเจ้าหน้าทีรัฐหลายฝ่ายที่เกี่ยวข้อง นำรถบรรทุกกรงเหล็กพร้อมอุปกรณ์ทางการแพทย์สำหรับฉีดยาสลบเข้าไปภายในวัดป่าหลวงตาบัว ญาณสัมปันโน หรือ วัดเสือ จ.กาญจนบุรี เพื่อดำเนินการขนย้ายสัตว์ป่าของกลางที่ยังคงเหลืออยู่จำนวน 3 ชนิด ประกอบด้วย กวาง จำนวน 83 ตัว ละอง หรือ ละมั่ง 39 ตัว และ เก้ง 4 ตัว โดยมีนายสุภาพ กอฟัก กำนันตำบลสิงห์ เป็นผู้นำพาคณะเจ้าหน้าที่ขนย้าย,สำหรับการขนย้ายสัตว์ป่าทั้งหมด คาดว่าต้องใช้เวลานานเกือบ 1 เดือน เนื่องจากสัตว์ป่าของกลางที่ยังคงเหลืออยู่นั้น เป็นสัตว์ประเภทอยู่อย่างอิสระ ประกอบกับพื้นที่ของวัดที่ค่อนข้างกว้าง และเป็นภูเขาที่มีโขดหิน ทำให้ยากต่อการจับมาเข้ากรง ซึ่งเจ้าหน้าที่ทุกนายจะต้องมีความอดทนในการเฝ้ารอ ซึ่งสัตว์เหล่านี้จะสามารถจับได้เฉพาะช่วงเช้าและช่วงเย็นเท่านั้น เพราะหากไล่จับในช่วงเวลากลางวันอาจจะทำให้เกิดอันตรายต่อสัตว์ได้,อย่างไรก็ตามสัตว์ป่าของกลางทั้งหมดจะขนย้ายไปไว้ที่สถานีเพาะเลี้ยงสัตว์ป่าเขาค้อ จ.เพชรบูรณ์ และสถานีเพาะเลี้ยงสัตว์ป่าห้วยขาแข้ง จ.อุทัยธานี เบื้องต้นเจ้าหน้าที่สามารถจับละอง หรือ ละมั่งได้แล้ว จำนวน 6 ตัว ซึ่งทุกตัวจะต้องมีการเก็บตัวอย่างเลือดไปตรวจสอบว่าสัตว์แต่ละตัวนั้นมีโรคชนิดใดหรือไม่ ส่วนกวางของกลางนั้น เจ้าหน้าที่จะต้องทำการคัดแยก เพราะเนื่องจากทางวัดเสือ มีกวางลูซ่า ที่ครอบครองอย่างถูกต้อง ดังนั้นเจ้าหน้าที่จะต้องคัดแยกเอาเฉพาะกวางป่าไปเท่านั้น.
เจ้าหน้าที่ระดมกำลังขนย้ายสัตว์ป่าของกลางออกจากวัดป่าหลวงตาบัว ญาณสัมปันโน จ.กาญจนบุรี ที่ยังคงเหลืออีกกว่า 100 ตัวออกจากวัด ครึ่งแรกได้ละมั่งเพียง 6 ตัว พร้อมระดมค้นหาเพิ่มเติม
วัดเสือ,วัดป่าหลวงตาบัว ญาณสัมปันโน,สำนักบริหารพื้นที่อนุรักษ์ที่ 3,ยรรยง เลขาวิจิตร,กาญจนบุรี